**ASUINTALOJEN PELASTUSSUUNNITELMAN
LIITTEET**

Sisällys

[Liite 1: Kiinteistön asema- ja pelastustiepiirros 2](#_Toc173144516)

[Liite 2: Väestönsuojapiirros 3](#_Toc173144517)

[Liite 3: Väestönsuojan käyttöönottamisen tarkastuslista 4](#_Toc173144518)

[Liite 4: Taloyhtiön omatoimisen turvallisuustarkastuksen tarkastuslista 5](#_Toc173144519)

[Liite 5: Hätäilmoituksen tekeminen 6](#_Toc173144520)

[Liite 6: Toiminta sairaskohtaustapauksissa 7](#_Toc173144521)

[Liite 7: Toiminta tapaturman sattuessa ja ohjeita tapaturmien ehkäisemiseksi 8](#_Toc173144522)

[Liite 8: Toiminta tulipalotilanteessa 9](#_Toc173144523)

[Liite 9: Toiminta vesivahinkotilanteessa 10](#_Toc173144524)

[Liite 10: Toiminta yleisen vaaramerkin soidessa 11](#_Toc173144525)

[Liite 11: Toiminta kaasuvaaratilanteissa 12](#_Toc173144526)

[Liite 12: Toiminta säteilyvaaratilanteissa 13](#_Toc173144527)

[Liite 13: Ohjeita onnettomuuksien ehkäisyyn omassa asunnossa 14](#_Toc173144528)

[Liite 14: Ohjeita palavien nesteiden ja kaasujen säilyttämiseen 17](#_Toc173144529)

[Liite 15: Ohjeita yhteisten autosuojien käyttäjille 18](#_Toc173144530)

[Liite 16: Varautuminen häiriötilanteisiin - ”72 tuntia” -varautumissuositus 19](#_Toc173144531)

# Liite 1: Kiinteistön asema- ja pelastustiepiirros

[*Laittakaa tähän kiinteistön asemapiirros. Jos kiinteistöllänne on virallisia pelastusteitä, jotka on merkitty asemapiirrokseen, ne voi korostaa huomiovärillä. Tämä pelastustiepiirros olisi hyvä olla näkyvissä myös jokaisen porrashuoneen alatasanteella.*]

# Liite 2: Väestönsuojapiirros

[*Laittakaa tähän väestönsuojapiirros. Se on osa rakennuksen rakennusluvassa olevia pohjakuvia. Siitä käy ilmi, mitkä rakenteet väestönsuojaan on tarkoitus käyttöönottovaiheessa jättää sekä muuta tärkeää tietoa.*]

# Liite 3: Väestönsuojan käyttöönottamisen tarkastuslista

[*Muokkaa tätä esimerkinomaista tarkastuslistaa oman taloyhtiön tilanteeseen sopivaksi poistamalla tarpeettomat kohdat ja lisäämällä juuri teitä koskevia ohjeita.*]

|  |  |
| --- | --- |
| Väestönsuojasta poistettavat tavarat viedään tänne |  |
| Väestönsuojasta puretaan seuraavat rakenteet |  |
| Muut rakenteelliset toimenpiteet ja ilmanvaihdon järjestelyt | [ ]  Suojan normaaliajan ovi poistetaan[ ]  Suojan suojaovi valmistellaan käyttökuntoon (sulkeutuvuus, tiiveys)[ ]  Suojan hätäpoistumisreitti valmistellaan käyttöön seuraavasti:[*Kerro tässä mitä toimenpiteitä hätäuloskäynnin käyttöönotto vaatii*][ ]  Suojan opasteet asetetaan paikoilleen[*Kerro tässä mitä opasteita laitetaan ja minne*][ ]  Suojan normaaliajan ilmanvaihto poistetaan ja läpiviennit \_\_\_ kappaletta suljetaan tiiviisti laipoilla[ ]  Suojan ilmanvaihdon ilmanottoputki asennetaan paikoilleen[ ]  Sulkuteltta asennetaan paikoilleen[ ]  Käymälän rakenteet ja varusteet asetetaan paikoilleen[ ]  Ilmanvaihtokoneen suodatin valmistellaan käyttöön[ ]  Valmistellaan ylipainemittari käyttöön [ ]  Suljetaan läpivientien venttiilit[ ]  Suljetaan viemärin sulkuventtiili[ ]  Täytetään varavesisäiliöt ja lisätään vedensäilytysaine[ ]  Kiinnitetään puhelin ja radio liitäntöihinsä |

# Liite 4: Taloyhtiön omatoimisen turvallisuustarkastuksen tarkastuslista

[*Tämä luettelo on esimerkinomainen. Täydentäkää ja korjailkaa se sopimaan omaan taloyhtiöönne.*]

Tarkastaja: Pvm:

|  |  |  |
| --- | --- | --- |
| Kohde | Kunnossa? | Puutteet |
| Kyllä | Ei |
| Osoitenumerointi ja opastus |  |  |  |
| Pelastusteiden esteettömyys ja merkintä |  |  |  |
| Jäteastioiden paloturvallisuus |  |  |  |
| Poistumisreittien käytettävyys |  |  |  |
| Palo-osastoinnin tiiveys |  |  |  |
| Palo-ovien kunto |  |  |  |
| Palovaroittimet tai paloilmoitin |  |  |  |
| Sammutuslaitteisto |  |  |  |
| Savunpoisto |  |  |  |
| Alkusammutuskalusto |  |  |  |
| Ilmanvaihdon hätäpysäytys |  |  |  |
| Teknisten tilojen opastus |  |  |  |
| Öljylämmityslaitteiston turvallisuusasiat |  |  |  |
| Yhteisten varastotilojen turvallisuus |  |  |  |
| Tavaroiden säilyttäminen |  |  |  |
| Väestönsuojan vuosihuolto |  |  |  |
| Väestönsuojan määräaikaistarkastus |  |  |  |
| Oven avaajan yhteystiedot näkyvillä |  |  |  |
| Ovien lukituksen toimivuus |  |  |  |
| Pihavalaistus |  |  |  |
| Liukkaudentorjunta ja lumien pudotus |  |  |  |
|  |  |  |  |
|  |  |  |  |
|  |  |  |  |

# Liite 5: Hätäilmoituksen tekeminen

Hätätilanteessa soita yleiseen hätänumeroon 112
Hätäkeskus suosittaa soittamaan hätänumeroon 112 kiireellisissä, todellisissa hätätilanteissa hengen, terveyden, omaisuuden tai ympäristön ollessa uhattuna tai vaarassa, tai jos on syytä epäillä näin olevan.

1. **SOITA HÄTÄPUHELU ITSE, JOS VOIT**
Tärkeää olisi, että hätäpuhelun soittaisi hän, jota asia koskee. Hänellä on sellaisia tietoja, joita päivystäjä tarvitsee määritellessään mitä apua hän paikalle lähettää. Välikäsien kautta tuleva puhelu voi viivästyttää avun paikalle tuloa.
2. **KERRO, MITÄ ON TAPAHTUNUT**
Hätäkeskuspäivystäjä kysyy soittajalta tietoja tapahtuneesta, jotta hän osaa tarvittaessa lähettää juuri siihen tilanteeseen oikean avun.
3. **KERRO TARKKA OSOITE JA KUNTA**
Hätäkeskuksen alueella saattaa olla useita samoja osoitteita eri kunnissa. Siksi on tärkeää kertoa osoitteen lisäksi tapahtumapaikkakunta. Kirjoita kotiisi näkyvälle paikalle osoitteesi, jotta ilmoitat sen hätätilanteessa varmasti oikein.
4. **VASTAA SINULLE ESITETTYIHIN KYSYMYKSIIN**
Päivystäjän esittämillä kysymyksillä on tarkoituksensa. Kysymykset eivät viivästytä avun hälyttämistä. Kiireellisessä tapauksessa päivystäjä hälyttää jo puhelun aikana auttamaan tulevat viranomaiset ja yhteistyökumppanit, sekä antaa näille lisätietoja.
5. **TOIMI ANNETTUJEN OHJEIDEN MUKAAN**
Päivystäjä on koulutettu antamaan ohjeita eri tilanteisiin. On tärkeää noudattaa annettuja ohjeita. Oikein suoritetuilla ensitoimenpiteillä on usein merkitystä tilanteen lopputuloksen kannalta.
6. **LOPETA PUHELU VASTA SAATUASI SIIHEN LUVAN**
Liian aikainen puhelun päättäminen voi hidastaa auttajien paikalle saapumista. Saatuasi luvan puhelun päättämiseen, sulje puhelin. Pidä linja vapaana. Päivystäjä tai kohteeseen saapuva auttaja voi tarvita lisätietoja tapahtuneesta.
7. **OPASTA** **AUTTAJAT PAIKALLE.**
8. **Soita uudestaan, JOS tilanne muuttuu**

Jos hätänumero on hetkellisesti ruuhkautunut, älä sulje puhelinta! Kuulet nauhoitteen, jossa kehotetaan odottamaan hetki linjalla. Hätäpuheluihin vastataan mahdollisimman nopeasti ja aina soittamisjärjestyksessä. Et tarvitse koskaan suuntanumeroa. Hätäpuhelu on maksuton.

# Liite 6: Toiminta sairaskohtaustapauksissa

**SELVITÄ, MITÄ ON TAPAHTUNUT**

* Onko potilas kaatunut, pyörtynyt, kouristellut?
* Onko silminnäkijöitä?

Jaa seuraavat tehtävät, jos auttajia on enemmän.

**TARKISTA POTILAAN TILA**

* Tarkista onko potilas heräteltävissä puhuttelemalla tai ravistamalla?

**TARKISTA HENGITYS**

* Jos potilas ei herää, tarkista hengitys asettamalla kämmenselkä potilaan suun eteen ja koeta tuntuuko ilmavirtausta.
* Potilaan kasvojen sinerrys on merkki hengityksen estymisestä tai loppumisesta.

**SIIRRÄ POTILAS OIKEAAN ASENTOON**

* Käännä tajuton potilas kylkiasentoon.
* Ojenna päätä taakse, jotta hengitys pääsee kulkemaan esteettä.

**TEE HÄTÄILMOITUS**

Heti kun olet selvittänyt potilaan tilan ja havainnut, että kyseessä on hätätilanne, soita numeroon 112 ja kerro:

* mitä on tapahtunut
* mitä potilas valittaa
* mitä hän juuri sillä hetkellä tekee.

**TARKKAILE POTILASTA**

* Älä jätä sairauskohtauksen saanutta yksin.
* Jos havaitset potilaan tilassa muutoksia, soita uudelleen numeroon 112.

**OPASTA**

* Järjestä auttajille opastus ja esteetön kulku potilaan luokse.

**KERRO AUTTAJILLE**

* Mitä on tapahtunut
* Miten potilaan tila on kehittynyt
* Millaista ensiapua potilaalle on annettu

# Liite 7: Toiminta tapaturman sattuessa ja ohjeita tapaturmien ehkäisemiseksi

**TEE NOPEA TILANNEARVIO**

**PELASTA LOUKKANTUNEET HENGENVAARASTA**

**HÄLYTÄ LISÄAPUA**

* Pidä yleinen hätänumero 112 ja myrkytyskeskuksen numero **(09) 471 977** esillä

**TURVAA TARVITTAESSA HENGITYS JA VERENKIERTO**

* Elvytä elotonta ja käännä tajuton kylkiasentoon.
* Älä liikuta esimerkiksi pudonnutta potilasta turhaan.
* Tyrehdytä mahdollinen verenvuoto.

**OPASTA TAI JÄRJESTÄ OPASTUS**

* Järjestä auttajille opastus ja esteetön kulku potilaan luokse.

**Ehkäise tapaturmien mahdollisuutta:**

* Huolehdi myrkyllisten kemikaalien oikeasta säilytyksestä.
* Säilytä terävät esineet turvallisessa paikassa.
* Käytä turvavarusteita kuten lieden turvasuoja, kipinäsuojukset, liukuesteet, turvaportit, turvapistorasiat ja lapsiturvalliset ikkunan sulkimet.
* Huolehdi lääkekaapin sisällöstä.
* Valaise kiinteistön tilat riittävästi.
* Käsittele avotulta käsittelyssä.
* Huomioi perheen jäsenten ja erityisesti lasten ja lemmikkien toiminta.

Lähde ja lisätietoa[: Varaudu.info](http://www.varaudu.info/opas/Etusivu) ja [Terveyden ja hyvinvoinnin laitoksen Tapaturmat](https://thl.fi/fi/web/hyvinvoinnin-ja-terveyden-edistamisen-johtaminen/turvallisuuden-edistaminen/tapaturmien-ehkaisy) www-sivut

# Liite 8: Toiminta tulipalotilanteessa

**PELASTA** välittömässä vaarassa olevat.

**SULJE** ovet estääksesi savun ja palon leviämistä.

**HÄLYTÄ** palokunta soittamalla turvallisesta paikasta numeroon 112.

**SAMMUTA**, jos palo on pieni eikä savua vielä ole.

**VAROITA** niitä, jotka eivät ole välittömässä vaarassa.

**OPASTA** tai järjestä opastus ja esteetön pääsy pelastusyksiköille kohteeseen ja kerro välittömästi paloviranomaiselle, onko ihmisiä vaarassa ja mitä toimenpiteitä on jo tehty.

**VARMISTA**, että kaikki ovat päässeet ulos.­

Kerrostalopaloissa savu- ja palokaasut pääsevät usein leviämään porraskäytävään täyttäen sen kokonaan näkyväisyyden jäädessä vain muutamaan kymmeneen senttimetriin.

Savu on lisäksi erittäin myrkyllistä. Sen hengittäminen aiheuttaa menehtymisen erittäin nopeasti.

**Jos palo on muualla, kuin omassa asunnossasi ja porraskäytävässä on savua, toimi seuraavasti**

* **Jää asuntoon ja ole rauhallinen.** Kerrostaloissa jokainen asunto on tehty omaksi palo-osastokseen, josta palon nopea leviäminen toiseen asuntoon on estetty rakenteellisin toimenpitein.
* **Mene parvekkeelle tai ikkunan luo ja herätä huomiota** huutamalla**,** vilkuttamalla valoja**,** heiluttamalla jotain näkyväätai voit myös soittaa numeroon 112 ja kertoa tarkan osoitteen missä olet.
* Jos asuntoon alkaa tulla savua ovien raoista, postiluukusta tai ilmanvaihtoventtiileistä, **tiivistä** vuotokohdat kosteilla tekstiileillä ja **tuuleta**.
* **Noudata viranomaisten antamia ohjeita.**

# Liite 9: Toiminta vesivahinkotilanteessa

* Selvitä etukäteen mitä putkilinjoja voit asunnossasi sulkea itse
	+ Yleensä WC-istuinten vedentulo ja keittiön ja pesuhuoneen vesilinjojen sulkeminen on mahdollista asunnosta sisältä joko paljain käsin tai ruuvimeisselin avulla
* Selvitä etukäteen asuntosi huoneistokohtaisen sulun sijainti
	+ Huoneiston sulun sijainti voi olla asunnossa tai se voi olla esimerkiksi porrashuoneen puolella
	+ Sulku voi löytyä alas lasketun katon yläpuolelta tai luukun takaa
* Katkaise vuotokohteesta ja sen läheisyydestä sähkö.
* Ilmoita asiasta
	+ kiinteistöhuollon päivystykseen
	+ isännöitsijälle
	+ alapuolisille asukkaille
* Jos vesivahinko uhkaa levitä märkätilojen ulkopuolelle, soita yleiseen hätänumeroon 112.
* Jos vesivahinko uhkaa rakennusta ulkopuolelta, soita yleiseen hätänumeroon 112.

# Liite 10: Toiminta yleisen vaaramerkin soidessa

Yleinen vaaramerkki on yhden minuutin pituinen **nouseva ja laskeva äänimerkki** tai viranomaisen kuuluttama varoitus. Sekä nousevan, että laskevan jakson pituus on 7 sekuntia

Yleinen vaaramerkki tarkoittaa **väestöä uhkaavaa välitöntä vaaraa**. Varoitus annetaan taajamissa kiinteällä ulkohälytinjärjestelmällä ja taajamien ulkopuolella kulkuneuvoon asennetuilla liikkuvilla hälyttimillä. **Vaara ohi -merkki** on yhden minuutin mittainen tasainen äänimerkki. Se on ilmoitus siitä, että uhka tai vaara on ohi.

Yleinen vaaramerkki



**Toimi näin kuultuasi yleisen vaaramerkin:**

* **Suojaudu sisätiloihin** ja pysy siellä. Poikkeusoloissa välittömästi suojatiloihin.
* **Pysäytä ilmanvaihto, jos ilmanvaihdon hätäpysäytys on järjestetty.**
* Sulje ovet, ikkunat ja ilmanvaihtoaukot ja tiivistä ne.
* **Kuuntele ja noudata** radiosta viranomaisten antamia **tiedotuksia** ja **ohjeita**.
* **Vältä puhelimen käyttöä** pelastusviranomaisten teleyhteyksien varmistamiseksi.
* **Älä poistu** alueelta ilman viranomaisten kehotusta ette joutuisi vaaraan matkalla.

****

i

# Liite 11: Toiminta kaasuvaaratilanteissa

Kaasuvaarasta ilmoitetaan yleisellä vaaramerkillä. Lisäohjeita annetaan radion ja TV:n välityksellä.

**Kaasuvaaratilanteessa toimitaan kuten aina yleisen vaaramerkin jälkeen:**

* **Suojaudu sisätiloihin** talon ylempiin kerroksiin ja pysy siellä. Kellariin ja normaaliolojen käytössä olevaan väestönsuojaan ei pidä mennä, koska se ei ole normaalikäytössä ole tiivis (sulkutilassa).
* **Pysäytä ilmanvaihto, jos ilmanvaihdon hätäpysäytys on järjestetty.**
* Sulje ovet, ikkunat ja ilmanvaihtoaukot ja tiivistä ne.
* **Kuuntele ja noudata** radiosta viranomaisten antamia **tiedotuksia** ja **ohjeita**.
* **Vältä puhelimen käyttöä** pelastusviranomaisten teleyhteyksien varmistamiseksi.
* **Älä poistu** alueelta ilman viranomaisten kehotusta ette joutuisi vaaraan matkalla.

**Ulkona kuullessasi yleisen vaaramerkin:**

Pyri sisätiloihin. Jos et pääse sisälle:

* kulje sivutuuleen poispäin arvioidusta onnettomuuspaikasta ja pyri korkeampaan maastokohtaan
* hengitä monikerroksisen kostutetun kankaan, hatun tai sammaleen läpi.

# Liite 12: Toiminta säteilyvaaratilanteissa

Säteilyvaarasta annetaan yleinen vaaramerkki, jonka soidessa:

* Mene sisälle. Sulje tiiviisti ovet, ikkunat, tuuletusaukot ja ilmastointi, jotta radioaktiiviset aineet eivät pääsisi sisään. Talon keskiosissa ja kellarissa on paras suoja.
* Ota joditabletti vasta viranomaisten kehotuksesta, jonka kuulet radiosta tai televisiosta. Joditabletit ehkäisevät radioaktiivisen jodin kertymistä kilpirauhaseen, mutta eivät anna muuta suojaa. Tabletteja ei pidä lähteä vaaratilanteessa noutamaan rakennuksen ulkopuolelta. Kotiin niitä voi hankkia etukäteen apteekista. Joditablettien käyttöikä on viisi vuotta.
* Suojaa ruoka ja juomavesi. Laita esillä olevat elintarvikkeet muovipusseihin tai tiiviisiin astioihin. Jääkaappi, pakastin ja tiiviit pakkaukset suojaavat radioaktiiviselta pölyltä.
* Vältä ulkona liikkumista. Jos on pakko mennä ulos, käytä tiivistä, ihon peittävää asua, esimerkiksi sadevaatteita. Riisu vaatteet sisälle tullessasi eteiseen ja peseydy huolella. Käytä hengityssuojainta, pyyhettä tai talouspaperia estämään radioaktiivisten hiukkasten pääsy keuhkoihin.
* Suojaa eläimet. Siirrä kotieläimet sisätiloihin ja suojaa hyvin niiden rehuvarastot ja juomavesi.
* Lisäohjeita saat kuntasi pelastusviranomaisilta, tiedotusvälineistä sekä Yleisradion teksti-TV:n sivulta 867. Tietoa saat myös [**Säteilyturvakeskuksen**](http://www.stuk.fi/) ja [**Varaudu.**](http://www.varaudu.info/opas/Etusivu)**info** www-sivuilta.

# Liite 13: Ohjeita onnettomuuksien ehkäisyyn omassa asunnossa

Näiden toimenpiteiden suorittamisella voidaan omatoimisesti ehkäistä vaaratilanteita.

1. Sähkölaitteita ja asennuksia koskevat yleisohjeet
	* älä käytä sähkölaitteita olosuhteissa, joihin niitä ei ole tarkoitettu esimerkiksi kosteissa olosuhteissa tai ulkona, perehdy käyttöohjeisiin
	* kun irrotat laitteiden pistotulppia älä vedä laitteen virtajohdosta vaan tartu pistotulppaan, korjauta johtojen viat sähköalan ammattihenkilöllä
	* älä tee omia sähköviritelmiä, kuten jatkojohtoasennuksia pysyvään käyttöön
	* teetä sähköasennukset sähköalan ammattihenkilöllä
	* tarkkaile sähköasennuksien kuntoa
	* pyydä kuitti asennuksista ja mahdollinen käyttöopastus
	* jos laite toimii normaalista poikkeavasti, tilaa laitteelle välittömästi huolto ja keskeytä laitteen käyttö
	* sähkölaitteiden lataaminen (pienelektroniikan akut: puhelimet, sähköpotkulaudat jne.) tulee tapahtua valvottuna ja muualla kuin poistumisreitillä. Palovaroitin on hyvä olla latauspaikan välittömässä läheisyydessä.
2. Televisio
	* älä sijoita mitään tavaroita laitteen päälle
	* älä peitä tuuletusaukkoja, huolehdi ilmankierrosta
	* poista säännöllisesti pöly laitteen päältä ja tuuletusaukkojen ympäriltä (sisäpuolisen puhdistuksen voi suorittaa ainoastaan sähköalan ammattihenkilö)
	* siirrä laitetta varovasti
	* älä pidä laitetta turhaan päällä
	* katkaise valmiusvirta yöksi tai jos olet pidemmän aikaa poissa
3. Astianpesukone ja pyykinpesukone
	* älä jätä laitetta ilman valvontaa sen käydessä
	* puhdista laite säännöllisesti ohjeiden mukaisesti
	* suojaa laite roiskevedeltä
	* käytä astianpesukoneen alla suojakaukaloa
	* sulje vesihana käytön jälkeen
4. Kuivausrumpu, kuivauskaappi
	* älä jätä laitetta ilman valvontaa sen käydessä
	* puhdista laite säännöllisesti ohjeiden mukaisesti
	* suojaa laite roiskevedeltä
5. Kylmälaitteet
	* puhdista laite pölystä säännöllisesti (myös laitteen takaosa)
	* huolehdi ilmankierrosta
	* sijoita laite mahdollisimman viileään paikkaan asunnossa
	* käytä kylmälaitteen alla suojakaukaloa
6. Silitysrauta
	* irrota pistotulppa, kun et käytä laitetta
	* pidä laitetta pystyssä, kun laite on lämmin
7. Liesi ja uuni
	* valvo laitetta jatkuvasti käytön aikana
	* muista kytkeä laite pois päältä käytön loputtua
	* huomioi lapset ja kotieläimet
	* älä säilytä palavaa tavaraa lieden päällä tai välittömässä läheisyydessä
	* harkitse lieden turvalaitteiden asennuttamista
8. Sähkölämmittimet
	* älä peitä laitetta ja valvo, että sen päälle ei putoa mitään
	* aseta laite tukevalle alustalle
	* älä sijoita palavia esineitä liian lähelle laitetta
	* korjauta viallinen termostaatti
9. Valaisimet
	* huolehdi puhtaudesta
	* noudata halogeenivalaisimien asennus- ja suojaetäisyyksiä
	* vaihda vilkkuvat loisteputket ja vialliset sytyttimet heti
	* käytä vain laitteeseen sopivia ja oikean tehoisia lamppuja
10. Sähkökiuas
	* huomioi suojaetäisyydet palaviin tarvikkeisiin
	* varmista laitteen kiinnitys
	* täytä kivitila ohjeiden mukaisesti
	* älä ripusta pyykkejä liian lähelle kiuasta tai sen yläpuolelle
	* älä käytä kiuasta pyykkien kuivaamiseen
	* korjauta rikkinäiset vastukset ja kytkimet (sähköalan ammattilainen)
11. Puukiukaat ja tulisijat
	* huomioi suojaetäisyydet palaviin tarvikkeisiin
	* täytä kiukaan kivitila ohjeiden mukaisesti
	* älä ripusta pyykkejä liian lähelle kiuasta tai sen yläpuolelle
	* älä käytä kiuasta pyykkien kuivaamiseen
	* käytä ainoastaan puhdasta ja kuivaa puutavaraa lämmitykseen
	* huolehdi tulisijan riittävästä ilman saannista
	* älä polta jätteitä
	* poista syntynyt tuhka riittävän usein tulisijasta palamattomaan astiaan ja huolehdi tuhkan turvallisesta käsittelystä
	* huolehdi nuohouksesta
12. Avotulen teko
	* polta kynttilöitä tukevilla palamattomilla alustoilla kaukana palavista materiaaleista ja ainoastaan valvonnan alla
	* ulkotulien käyttö parvekkeilla on vaarallista
	* grillaaminen parvekkeilla on riskialtista ja aiheuttaa tulipalon vaaran ja sen kieltäminen on mahdollista taloyhtiön järjestyssäännöissä
	* noudata kunnallisia ohjeita roskien polttoon liittyen
	* pidä tulitikut lasten ulottumattomissa

# Liite 14: Ohjeita palavien nesteiden ja kaasujen säilyttämiseen

Asuinhuoneisto, mukaan lukien parvekkeet, terassit ja vastaavat tilat:

* Enintään 25 litraa: palavia nesteitä, joiden leimahduspiste > 55 oC (öljyt, dieselöljyt)
* Enintään 25 litraa: palavia nesteitä, joiden leimahduspiste < 55 oC sekä aerosoleja, jotka sisältävät palavia nesteitä tai palavia kaasuja (bensiinit, liuottimet, aerosolimaalit)
* Enintään 25 kiloa: nestekaasua
* Enintään 5 kg (netto): ilotulitteet ja muut pyrotekniset välineet lukitussa kaapissa

Asuinrakennukseen kuuluvassa erillisessä varastotilassa:

* Enintään 50 litraa: palavia nesteitä, joiden leimahduspiste > 55 oC (öljyt, dieselöljyt)
* Enintään 50 litraa: palavia nesteitä, joiden leimahduspiste < 55 oC sekä aerosoleja, jotka sisältävät palavia nesteitä tai palavia kaasuja (bensiinit, liuottimet, aerosolimaalit)
* Enintään 50 kiloa: nestekaasua

**Työpaikka- ja kokoontumistiloissa:**

* Ainoastaan toiminnanharjoittamisen kannalta tarpeellinen määrä

**Moottoriajoneuvosuojassa voidaan säilyttää**:

* Enintään 200 litraa + ajoneuvon oman säiliön tilavuus: palavia nesteitä, joiden leimahduspiste > 55 oC (öljyt, dieselöljyt)
* Enintään 60 litraa + ajoneuvon oman säiliön tilavuus: palavia nesteitä, joiden leimahduspiste < 55 oC sekä aerosoleja, jotka sisältävät palavia nesteitä tai palavia kaasuja (bensiinit, liuottimet, aerosolimaalit)
* Enintään 25 kiloa: nestekaasua

**Palavien kaasujen/nesteiden säilytys on kiellettyä** yhtä useamman asuinhuoneiston käsittävän rakennuksen yhteisessä kellari- ja ullakkotilassa, joka on tarkoitettu asuntokohtaisen talousirtaimiston säilytyk­seen.

**Nestekaasun säilytys on kielletty rakennusten kellari- ja ullakkotiloissa.**

# Liite 15: Ohjeita yhteisten autosuojien käyttäjille

1. Pidä autotalli siistinä se lisää paloturvallisuutta.
2. Autosuojassa on avotulenteko ja kipinöivien laitteiden käyttö kielletty.
3. Autotallissa saa suorittaa vain siellä säilytettävien moottoriajoneuvojen huoltoon
kuuluvaa ns. ”kylmää huoltoa”.
4. Autotallissa saa säilyttää moottoriajoneuvojen huoltoon ja korjaamiseen tarkoitettuja
välineitä, tarvikkeita sekä renkaita. Lisäksi sallitaan polkupyörien ja vastaavien urheiluvälineiden säilytys.
5. Nestekaasupullojen säilytys autosuojassa on kielletty.
6. Moottoriajoneuvojen polttoainesäiliöiden täyttö tai tyhjennys on autosuojassa kielletty.
7. Ns. ” talvisäilössä ” on syttymislähteen minimoimiseksi irrotettava akunkenkä
8. Autosuojassa saa käyttää sähkölaitteita, jotka täyttävät kyseisen tilan sähköturvallisuusvaatimukset, sekä lisäksi tulee noudattaa laitteen toimittajan ja maahantuojan ohjeita ja määräyksiä.

# Liite 16: Varautuminen häiriötilanteisiin - ”72 tuntia” -varautumissuositus

”72 tuntia” on viranomaisten ja järjestöjen laatima varautumissuositus kotitalouksille. Suosituksen ajatuksena on se, että jokainen kotitalous voi varautua omatoimisesti selviytymään kolmen vuorokauden ajan erilaisista yhteiskunnallisista ja kunnallistekniikkaan liittyvistä häiriötilanteista. Tällaisia ovat esimerkiksi:

* Sähkökatkokset
* Vedenjakelun katkokset
* Lämmönjakelun katkokset
* Lakon tai suuronnettomuuden vaikutukset
* Liikenneyhteyksien häiriötilanteet
* Tavaroiden ja ruoan jakeluhäiriöt
* Maksujärjestelmien häiriötilanteet
* Myrskyt, tulvat ja muut merkittävät luonnonilmiöt
* Sairaus tai tapaturma, joka estää normaalin liikkumisen ja asioimisen

Löydät 72 tuntia -varautumissuosituksen osoitteesta [72tuntia.fi](https://72tuntia.fi/).

Suositus on tiivistetty ”72 tuntia - Varautuminen kotona - ohjeita häiriötilanteiden varalle” -oppaaseen, joka löytyy PDF-muodossa edellä mainitusta osoitteesta.

Se on myös erillisenä tiedostona näiden pelastussuunnitelma-asiakirjojen joukossa.

Suositeltavaa on tulostaa opas paperikopioksi ja jakaa se esimerkiksi pelastussuunnitelman yhteydessä kaikkiin asuntoihin.